Петербургта кабаттан татар теле курслары үз эшен башлый

	27 февраль көнне Санкт-Петербург шәһәрендә пандемия чорына ябылып торган татар теле буенча бушлай курслар кабаттан ачыла. Курслар Татарстан Республикасының Санкт-Петербург шәһәрендә һәм Ленинград өлкәсендәге Даими вәкиллеге бинасында уздырыла. 	 Укуларны Каюм Насыйри институтының белем бирү-мәдәни үзәге методисты Хәйруллина Алинә үткәрәчәк.  Курсларга +7(951) 0611935 телефон номеры һәм аlinkhairulina@mail.ru электрон адрес буенча язылырга мөмкин.

"Матбугат.ру"га билгеле булганча, дәресләр һәр шимбә көнне 15 сәгатьтән 17 сәгатькә кадәр барачак. Уку вакыты-3 ай. Курслар тәмамлангач, КФУ сертификаты бирелә.
  
	---	
Piter.tatar

	№ --- | 26.02.2021	


